Observ de cînd trăiesc în străinătate, în Franța, de treizeci de ani, că România furnizează artiști, creativitate Occidentului, în multe domenii de altfel, și mi se pare că este un fel de pepinieră, o sursă pozitivă, deși noi aici, în România, sîntem cîteodată nemulțumiți, ne vedem pe noi înșine mai urîcioși decît sîntem, ne certăm unii cu alții, dar în străinătate, românii parcă respiră, parcă se simt mai bine.